دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
بیر باخیش بوشلوسان بیر گولوش منه
یوخ پاخیل دونیادان آیری ایسته ییم
بیر گؤزوم اینتیظار بیر گؤزوم اومود
قورخورام حسرته منده بئل اییم
چوخ سویوقلوق گؤروب دونیادان گؤزوم
بوزلار اوستونده بیتمیش غریب گولم
حسرتم بولبوله گوللو بیر یازا
قورخورام یازدادا اولمایا گولم
من سنه وورغونام سن منه قاچقین
من گونه باخان؛ سن گونسن گون آی قیز
من سنین آردیجان هر آن دیلکلی
سن منیم گؤزومدن اوزاق ایشیقسیز
سن گؤیون اوزونده سانلی آلیملی
من یئرین اوزونده یئرسیز اوغورسوز
سن ایشیق , سن ایستی,سن اود,سن آلوو
من سنین یانیندا بیر اریمیش بوز
من سنی سئومیشم گؤزلریم کیمی
سن تیکان اولموسان کؤنلومده بیتمیش
سن منیم ایچیمده, سوزموش دیلیمده
من سنین آیاقین آلتیندا ایتمیش
سن منی اوتوزدون پیس بیر قوماردا
من سنی اوتوزدوم آمما اویونسوز
من سنین سئوگینه قالدیم اؤلونجه
سن منیم سئوگیمه اولدون بویونسوز
قوی گئدیم بیر داها چیخما قارشیما
کؤچگونم ,قاچقینام,ائوسیز,وطنسیز
قوی گئدیم بیرداها بلکه آختاریم
ایتدیگی اؤزلوگو,منلیگی,سنسیز
کریمی
Filed under: باشقا شاعیرلر,تورکی شعرلر Türkcə şeirlər | Tagged: گولوش,آذربایجان تورکجه سینده شعر,آذربایجان شعرلری,باخیش,تورکی شعر,تورکجه شعرلر,شعر |
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ara_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab